1933 թվականին Երևանի պետական համալսարանում բացվեց ֆիզ-մաթ. ֆակուլտետը, որի կազմում կար երկու ամբիոն` մաթեմատիկայի և ընդհանուր ֆիզիկայի, որն այն ժամանակ անվանվում էր էքսպերիմենտալ ֆիզիկայի ամբիոն: Ամբիոնի առաջին վարիչը եղել է Հովհաննես Նավակատիկյանը (1933 - 1937 թթ.): Այնուհետև ամբիոնի վարիչներ են եղել' Նորայր Քոչարյանը (1938 - 1952թթ.), Մարտիրոս Կյուրեղյանը (1952 - 1960 թթ.), Արշալույս Դադայանը (1960 - 1968 թթ.), Ռաֆիկ Հովհաննեսյանը (1968 - 1977 թթ.), Դավիթ Սեդրակյանը (1977 - 1987 թթ.), Գագիկ Վարդանյանը' ընդհանուր ֆիզիկայի I-ին ամբիոն (1987 - 1993 թթ.), Մարտին Աբրահամյանը' ընդհանուր ֆիզիկայի II-ամբիոն (1992 - 1994թթ.), Դավիթ Սեդրակյանը(1994-2014):